Armata ucraineană a distrus un pod important în regiunea Kursk. Ce probleme logistice presupune asta pentru Armata rusă
Armata ucraineană a distrus un pod vital din regiunea Kursk, izolând orașul Glușkovo, dar și o bună parte din district în stânga râului Seim. Întăririle Armatei ruse au acum dificultăți în a pătrunde în zonă, iar ucrainenii par a realiza un coridor de-a lungul frontierei de stat. O serie de canale rusești Telegram, care citează ”corespodenți de război” ruși au raportat distrugerea podului. Imagini cu podul circulă deja pe rețelele de socializare. Canalul NEXTA susține că aproximativ 700 de soldați ruși ar putea fi încercuiți din cauza distrugerii podului.